b'\n_START_ARTICLE_\nMargus Hunt\n_START_SECTION_\nYleisurheilu-ura\n_START_PARAGRAPH_\nAluksi kymmenottelua harrastanut Hunt p\xc3\xa4\xc3\xa4tti keskitty\xc3\xa4 heittolajeihin \xe2\x80\x93 kuulanty\xc3\xb6nt\xc3\xb6\xc3\xb6n, kiekonheittoon ja moukarinheittoon, ja hakeutui olympiamitalisti Aleksander Tammertin valmennukseen. Ensimm\xc3\xa4isen mestaruutensa h\xc3\xa4n saavutti vuoden 2005 nuorten Euroopan mestaruuskilpailuissa Liettuan Kaunasissa, tuloksella 62,19._NEWLINE_Vuotta my\xc3\xb6hemmin Hunt saavutti menestyst\xc3\xa4 nuorten maailmanmestaruuskilpailussa Kiinassa, jossa h\xc3\xa4n voitti kultaa sek\xc3\xa4 kiekonheitossa ett\xc3\xa4 kuulanty\xc3\xb6nn\xc3\xb6ss\xc3\xa4. Kiekonheiton voittotulos 67,32 oli sen hetken nuorten maailmanenn\xc3\xa4tys. Huntista tuli my\xc3\xb6s ensimm\xc3\xa4inen samoissa kisoissa sek\xc3\xa4 kiekonheiton ett\xc3\xa4 kuulanty\xc3\xb6nn\xc3\xb6n voittanut urheilija.\n_START_SECTION_\nAmerikkalainen jalkapallo\n_START_PARAGRAPH_\nHunt muutti 2007 Yhdysvaltoihin opiskelemaan Southern Methodist Universityyn (tunnetaan lyhenteell\xc3\xa4 SMU). H\xc3\xa4n aloitti yliopiston joukkueessa pelaamisen 2009, ja erikoistui alusta l\xc3\xa4htien potkumaalien torjumisessa kokonsa ja atleettisuutensa ansiosta._NEWLINE_Yliopistouransa viimeisess\xc3\xa4 ottelussa Fresnon osavaltionyliopistoa vastaan Hunt her\xc3\xa4tti huomiota dominoivalla esityksell\xc3\xa4\xc3\xa4n, s\xc3\xa4kitetty\xc3\xa4 pelinrakentajan kolmesti; kerran maalialueella ja kaksi kertaa aiheuttaen vastustajan r\xc3\xa4hm\xc3\xa4yksen._NEWLINE_Huntin arvioitiin olevan yksi vuoden 2013 NFL:n varaustilaisuuden parhaista ulommista linjamiehist\xc3\xa4, ja muun muassa ESPN:n asiantuntija Mel Kiper rankkasi h\xc3\xa4net pelipaikkansa viidenneksi parhaaksi pelaajaksi. Lopulta Cincinnati Bengals varasi h\xc3\xa4net tilaisuuden toisella kierroksella.\n_START_SECTION_\n2013\n_START_PARAGRAPH_\nHunt pelasi kymmeness\xc3\xa4 ottelussa h\xc3\xa4n ker\xc3\xa4si nelj\xc3\xa4 taklausta ja jakoi pelinrakentajan s\xc3\xa4kityksen.\n_START_SECTION_\n2014\n_START_PARAGRAPH_\nHunt pelasi 12 ottelussa h\xc3\xa4n ker\xc3\xa4si seitsem\xc3\xa4n taklausta ja sai yhden s\xc3\xa4kityksen.\n_START_SECTION_\n2015\n_START_PARAGRAPH_\nHuntilta odotettiin paljon ennen kauden alkua. Hunt pelasi vain 7 ottelussa ker\xc3\xa4ten vain 2 taklausta.'